ai4bharat/Pralekha huggingface dataset:
पृथ्वी विज्ञान मंत्रालय
उत्तर पश्चिमी भारत के मैदानी इलाकों में अगले 4 दिनों के दौरान 25 से 35 किमी प्रति घंटे की रफ्तार से तेज हवाएं चलने की संभावना
भारतीय मौसम विज्ञान विभाग  के राष्ट्रीय मौसम पूर्वानुमान केंद्र के अनुसार:

उत्तर-पश्चिम भारत के लिए मौसम पूर्वानुमान
पिछले 24 घंटों के दौरान दर्ज किये गए मुख्य मौसम की स्थिति 
- उत्तराखण्ड, उत्तर प्रदेश और पूर्वी राजस्थान में एक-दो स्थानों गर्जना के साथ वर्षा दर्ज की गई। उत्तर पश्चिम भारत के बाकी हिस्सों में मौसम शुष्क रहा।
- जबकि उत्तराखंड और उत्तर प्रदेश में एक-दो स्थानों पर बादलों की गर्जना भी हुई। उत्तर प्रदेश में एक दो जगहों पर धूल भरी आंधी भी चली।
- उत्तर पश्चिम भारत में सबसे ज्यादा तापमान राजस्थान के श्रीगंगानगर में 45.0°C दर्ज किया गया।
आगामी 5 दिनों का मौसम पूर्वानुमान 
- उत्तर-पश्चिम भारत के मैदानी क्षेत्रों में अगले 48 घंटों तक अधिकतम तापमान में किसी विशेष बदलाव की संभावना नहीं है, उसके बाद तापमान में 2 से 4 डिग्री सेल्सियस की गिरावट हो सकती है।
- देश के उत्तरी मैदानी क्षेत्रों में अगले 4 दिनों तक 25 से 35 किलोमीटर प्रति घंटे की गति से सतह पर हवाएं चलने की संभावना है।
13 जून से 15 जून 2021 का मौसम पूर्वानुमान 
- राजस्थान को छोड़कर उत्तर पश्चिम भारत के बाकी क्षेत्रों में इस दौरान अधिकांश स्थानों पर वर्षा हो सकती है। राजस्थान में एक-दो स्थानों पर ही वर्षा का अनुमान है।


स्थान आधारित विशिष्ट मौसम पूर्वानुमान और चेतावनी के लिए मौसम ऐप, कृषि-मौसम सलाह के लिए मेघदूत ऐप, और बिजली गिरने संबंधी चेतावनी जानने के लिए दामिनी ऐप डाउनलोड करें। जिलेवार मौसम पूर्वानुमान और चेतावनी के लिए राज्यों के मौसम कार्यालय/क्षेत्रीय मौसम कार्यालय की वेबसाइट पर लॉग ऑन करें।
एमजी/एएम/डीटी/डीसी
(Visitor Counter : 161
स्वास्थ्य एवं परिवार कल्याण मंत्रालय
राज्यों और केंद्र शासित प्रदेशों में कोविड-19 टीकों की उपलब्धता पर अपडेट
राज्यों तथा केंद्र शासित प्रदेशों को अब तक 137 करोड़ से अधिक टीके प्रदान किये गए हैं
राज्यों/केंद्र शासित प्रदेशों के पास अभी भी 24.61 करोड़ से अधिक बची हुई और अप्रयुक्त वैक्सीन की खुराक उपलब्ध हैं
केंद्र सरकार पूरे देश में कोविड-19 टीकाकरण के दायरे का विस्तार करने और लोगों को टीके लगाने की गति को तेज करने के लिये प्रतिबद्ध है। राष्ट्रव्यापी कोविड-19 टीकाकरण अभियान 16 जनवरी 2021 को शुरू हुआ था। कोविड-19 का टीका सभी को उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीकाकरण की व्यवस्था कर सकें और टीके की आपूर्ति श्रृंखला को अधिक बेहतर बनाया जा सके।
केंद्र सरकार देशव्यापी कोविड रोधी टीकाकरण अभियान के हिस्से के रूप में राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों तथा केंद्र शासित प्रदेशों को नि:शुल्क प्रदान करेगी।
|
|
टीके की खुराक
|
|

|
|
अब तक की गई आपूर्ति
|
|
1,37,01,65,070
|
|
शेष टीके
|
|
24,61,87,131
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की 137 करोड़ से अधिक  खुराक राज्यों तथा केंद्र शासित प्रदेशों को प्रदान की गई हैं।
राज्यों और केंद्र शासित प्रदेशों के पास अभी भी कोविड-19 टीके की 24.61 करोड़ से अधिक  अतिरिक्त एवं बिना इस्तेमाल हुई खुराक उपलब्ध हैं, जिन्हें लगाया जाना शेष है।
एमजी/एएम/एनके/एसएस
(Visitor Counter : 285
पर्यावरण, वन एवं जलवायु परिवर्तन मंत्रालय
सीओपी 26 कार्रवाई और कार्यान्वयन का सीओपी होना चाहिए: श्री भूपेंद्र यादव
भारत और यूके निम्न कार्बन उत्सर्जन के लिए अत्याधुनिक तकनीकों के सामूहिक अनुसंधान और विकास को सुविधाजनक बनाने और प्रौद्योगिकियों के हस्तांतरण की दिशा में काम करेंगे
केंद्रीय पर्यावरण, वन और जलवायु परिवर्तन मंत्री श्री भूपेंद्र यादव ने आज सीओपी  के सार्थक नतीजे के लिए यूके सीओपी प्रेसीडेंसी को भारत के पूर्ण समर्थन का आश्वासन दिया, और कहा कि आगामी सीओपी 26 कार्रवाई और कार्यान्वयन का सीओपी होना चाहिए।
श्री भूपेंद्र यादव ने आज नई दिल्ली में यूके की विदेश मंत्री माननीय एलिजाबेथ ट्रस के साथ द्विपक्षीय बैठक की। बैठक के दौरान, उन्होंने सीओपी26, यूके सीओपी 26 पहल, भारत-यूके रोडमैप-द्विपक्षीय सहयोग, जलवायु परिवर्तन पर राष्ट्रमंडल घोषणा और अन्य संबंधित मुद्दों पर चर्चा की।
बैठक में श्री यादव ने कहा कि सीओपी 26 से बड़ी उम्मीदें हैं जिसमें पेरिस समझौते नियम पुस्तिका, दीर्घकालिक जलवायु वित्त, बाजार आधारित व्यवस्था आदि जैसे अनसुलझे मुद्दों पर आम सहमति बनाना शामिल है।
इस पर जोर देते हुए कि सीओपी 26 को 2025 के बाद की अवधि के लिए दीर्घकालिक जलवायु वित्त स्थापित करने की प्रक्रिया भी शुरू करनी चाहिए, श्री यादव ने कहा कि भारत सतत भूमि उपयोग, ऊर्जा संक्रमण, कम उत्सर्जन वाले वाहनों को बढ़ावा, जलवायु वित्त और अनुकूलन पर यूके सीओपी 26 प्रेसीडेंसी की पांच प्रमुख पहलों का स्वागत करता है।
बैठक में दोनों पक्षों ने अत्याधुनिक प्रौद्योगिकियों के सामूहिक अनुसंधान और विकास की सुविधा के लिए द्विपक्षीय साझेदारी व सहयोग को मजबूत करने और मानक प्रौद्योगिकियों के हस्तांतरण की जरूरत को रेखांकित किया जिससे निम्न कार्बन उत्सर्जन की ओर बढ़ा जा सके।
दोनों पक्ष अंतरराष्ट्रीय सौर गठबंधन, आपदा प्रबंधन अवसंरचना पर अंतरराष्ट्रीय गठबंधन , उद्योग संक्रमण के लिए नेतृत्व समूह , अनुकूलन और लचीलापन पर कार्रवाई का आह्वान, और नवाचार मिशन आदि वैश्विक जलवायु पहलों को मजबूत करने के तरीकों और साधनों पर काम करने पर सहमत हुए।
कोयला मंत्रालय
केंद्रीय मंत्रिमंडल ने केंद्रीय क्षेत्र की योजना, ‘कोयला और लिग्नाइट अन्वेषण योजना' को जारी रखने की मंजूरी दी
प्रधानमंत्री श्री नरेन्द्र मोदी की अध्यक्षता में आर्थिक मामलों की मंत्रिमंडलीय समिति  ने आज 2980 करोड़ रुपये के अनुमानित व्यय के साथ केंद्रीय क्षेत्र की योजना, ‘कोयला और लिग्नाइट अन्वेषण योजना' को 2021-22 से 2025-26 तक अर्थात 15वें वित्त आयोग चक्र के साथ सह-समाप्ति तक जारी रखने की मंजूरी दी।
इस योजना के तहत, कोयला और लिग्नाइट के लिए अन्वेषण दो व्यापक चरणों में किये जाते हैं:  प्रचार संबंधी  अन्वेषण और  गैर-कोल इंडिया लिमिटेड ब्लॉकों में विस्तृत अन्वेषण।
यह मंजूरी, गैर-सीआईएल क्षेत्रों में प्रचार संबंधी  अन्वेषण के लिए 1650 करोड़ रुपये और विस्तृत ड्रिलिंग के लिए 1330 करोड़ रुपये का परिव्यय प्रदान करेगी। क्षेत्रीय अन्वेषण के अंतर्गत लगभग 1300 वर्ग किमी क्षेत्र और विस्तृत अन्वेषण के अंतर्गत लगभग 650 वर्ग किमी क्षेत्र को कवर किया जाएगा।
देश में उपलब्ध कोयला संसाधनों को प्रमाणित करने और इनका अनुमान लगाने के लिए कोयला और लिग्नाइट के लिए अन्वेषण आवश्यक होते हैं, जिनसे कोयला खनन शुरू करने के लिए विस्तृत परियोजना रिपोर्ट तैयार करने में मदद मिलती है। इन अन्वेषणों के माध्यम से तैयार की गई भूवैज्ञानिक रिपोर्ट का उपयोग, नए कोयला ब्लॉकों की नीलामी के लिए किया जाता है और इसके बाद सफल आवंटियों से इसकी लागत प्राप्त की जाती है।
रक्षा मंत्रालय
रूस में आयोजित होने वाले अंतरराष्ट्रीय सैन्य खेल- 2021 में भारतीय सेना का दल भाग लेगा
भारतीय सेना का एक 101 सदस्यीय दल दिनांक 22 अगस्त से 4 सितंबर 2021 तक अंतर्राष्ट्रीय सैन्य खेल-2021 में भाग लेने के लिए रूस रवाना होगा। यह दल विभिन्न प्रतियोगिताओं में उच्च पर्वतीय क्षेत्र, बर्फ़ के बीच सैन्य कार्रवाई, स्नाइपर कार्रवाई, बाधायुक्त मार्ग में कॉम्बैट इंजीनियरिंग कौशल आदि का प्रदर्शन करते हुए आर्मी स्काउट मास्टर्स प्रतियोगिता , एल्ब्रस रिंग, पोलर स्टार, स्निपर फ्रंटियर और सेफ रूट गेम्स में हिस्सा लेगा। सेना का दल ओपन वाटर और फाल्कन हंटिंग गेम्स के लिए दो पर्यवेक्षकों  का भी योगदान देगा, जिसमें भाग लेने वाली टीमों द्वारा पोंटून ब्रिज बिछाने और यूएवी चालक दल के कौशल का प्रदर्शन किया जाएगा।
स्क्रीनिंग के तीन स्तरों के बाद भारतीय सेना के दल को सेना के विभिन्न अंगों में से सर्वश्रेष्ठ में से चुना गया है। इन वार्षिक खेलों में भाग लेना विश्व की सेनाओं के बीच भारतीय सेना के पेशेवराना स्तर का प्रतिबिंब है। यह प्रतियोगिता भाग लेने वाले देशों की सर्वश्रेष्ठ प्रथाओं का उपयोग कर सेना के सेना से सहयोग भी बढ़ावा भी देती है। इससे पहले भारत उन आठ देशों में पहले स्थान पर था, जिन्होंने जैसलमेर में आर्मी स्काउट्स मास्टर प्रतियोगिता 2019 में भाग लिया था।
सूक्ष्म, लघु एवं मध्यम उद्यम मंत्रालय
एमएसएमई मंत्री श्री नारायण राणे ने खादी के नए उत्पाद-खादी बेबीवियर तथा अनूठा हैंडमेड पेपर ‘यूज एंड थ्रो’ स्लिपर लांच किए
एमएसएमई मंत्री श्री नारायण राणे ने आज नई दिल्ली के कनॉट प्लेस स्थित खादी इंडिया के प्रमुख शोरूम में खादी के दो नए विशिष्ट उत्पाद रेंज-खादी कॉटन बेबीवियर तथा अनूठा हैंडमेड पेपर स्लिपर लांच किए। इस अवसर पर एमएसएमई राज्य मंत्री श्री भानुप्रताप सिंह वर्मा तथा केवीआईसी के अध्यक्ष श्री विनय कुमार सक्सेना भी उपस्थित थे। दोनों मंत्रियों ने खादी के उत्पाद रेंज की सराहना की।
नए उत्पादों में छोटे बच्चों के लिए खादी की अब तक की पहली कॉटन क्लोदिंग शामिल है। सर्वप्रथम, केवीआईसी ने नवजात शिशुओं तथा दो वर्ष तक के बच्चों के लिए ब्लूमर तथा नैपी के साथ-साथ स्लीवलेस वस्त्र  तथा फ्रॉक भी लांच किया है। केवीआईसी ने शतप्रतिशत हाथ से बुने हुए तथा हाथ से गुंथे हुए कॉटन फैब्रिक का उपयोग किया है जो बच्चों के कोमल तथा संवेदनशील त्वचा के लिए नरम है और उन्हें किसी भी प्रकार के रैश या त्वचा के जलन से बचाता है।
मंत्रियों ने खादी का हैंडमेड पेपर ‘यूज एंड थ्रो’ स्लिपर भी लांच किया जिसे भारत में पहली बार डेवलप किया गया है। ये हैंडमेड पेपर स्लिपर शतप्रतिशत पर्यावरण अनुकूल तथा किफायती हैं। इन स्लिपरों को बनाने में प्रयुक्त हैंडमेड पेपर पूरी तरह लकड़ी-मुक्त होता है तथा कॉटन और सिल्क तथा कृषि अपशिष्टों से बनाया जाता है। ये स्लिपर हल्के होते हैं तथा यात्रा और घर, होटल रूम, अस्पतालों, पूजा स्थलों, प्रयोगशालाओं आदि जैसे इन्डोर उपयोग के सर्वाधिक उपयुक्त होते हैं। यह स्वच्छता की दृष्टि से भी बहुत प्रभावी होता है।
जहां कॉटन बेबीवियर की कीमत समान रूप से 599 रुपए प्रति पीस रखी गई है, हैंडमेड पेपर स्लीपरों की कीमत प्रति जोड़ी केवल 50 रुपए है। इन दोनों नए उत्पादों की खरीद कनॉट प्लेस के खादी शोरूम से तथा केवीआईसी के ऑनलाइन पोर्टल www.khadiindia.gov.in. के जरिए की जा सकती है।
नए खादी उत्पादों को लॉन्च करने के दौरान श्री राणे ने पर्यावरण अनुकूल तथा टिकाऊ उत्पादों के व्यापक विपणन  पर जोर दिया। उन्होंने कहा कि इस क्षेत्र में बड़ा बाजार हिस्सा हासिल करने के द्वारा, केवीआईसी अधिक रोजगार अवसरों का सृजन कर सकता है और व्यापक रूप से अपना उपभोक्ता आधार बढ़ा सकता है।
केवीआईसी के अध्यक्ष श्री सक्सेना ने कहा कि हैंडमेड पेपर ‘यूज एंड थ्रो’ स्लिपर केवीआईसी द्वारा हैंडमेड पेपर इंडस्ट्री की सहायता करने तथा कारीगरों के लिए टिकाऊ रोजगार सृजन करने के उद्देश्य से विकसित किया गया है। उन्होंने कहा कि यह पहली बार है कि केवीआईसी ने बेबीवियर के उत्पादन के क्षेत्र में प्रवेश किया है।
प्रधानमंत्री कार्यालय
प्रधानमंत्री ने उत्कल दिवस की बधाई दी
प्रधानमंत्री श्री नरेन्द्र मोदी ने उत्कल दिवस पर लोगों को बधाई दी है।
ट्वीट की एक श्रृंखला में, श्री मोदी ने कहा:
"उत्कल दिवस की शुभकामनाएं। यह हमारे देश की प्रगति में ओडिशा, उड़िया लोगों और संस्कृति की समृद्ध भूमिका को स्वीकार करने का दिन है। आने वाले समय में ओडिशा के लोगों को अच्छे स्वास्थ्य और समृद्धि का आशीर्वाद मिले।"
"ଉତ୍କଳ ଦିବସର ହାର୍ଦ୍ଦିକ ଶୁଭେଚ୍ଛା । ଏହି ଦିନ ଆମ ଦେଶର ପ୍ରଗତିରେ ଓଡ଼ିଶା, ଓଡିଆ ଜନସାଧାରଣ ଏବଂ ସଂସ୍କୃତିର ସମୃଦ୍ଧ ଅବଦାନକୁ ଜାଣିବାର ଅବସର । ଓଡ଼ିଶାବାସୀଙ୍କ ଉତ୍ତମ ସ୍ୱାସ୍ଥ୍ୟ ଏବଂ ସମୃଦ୍ଧି କାମନା କରୁଛି ।"
प्रधानमंत्री कार्यालय
प्रधानमंत्री ने डॉ. राजेंद्र प्रसाद की जयंती पर उन्हें नमन किया
प्रधानमंत्री श्री नरेन्द्र मोदी ने डॉ. राजेंद्र प्रसाद जी की जयंती पर उन्हें श्रद्धांजलि अर्पित की है।
एक ट्वीट में, प्रधानमंत्री ने कहा;
“डॉ. राजेंद्र प्रसाद जी को उनकी जयंती पर नमन करता हूं। वह एक महान नेता और साहस एवं विद्वतापूर्ण उत्साह के प्रतीक थे। उनका व्यक्तित्व भारत की संस्कृति में दृढ़ता से निहित था और वह भारत के विकास के प्रति एक भविष्यवादी दृष्टिकोण भी रखते थे।”एमजी/एएम/आर
(
रसायन एवं उर्वरक मंत्रालय
देश में रेमडेसिविर के उत्पादन में तीन गुना वृद्धि - श्री मनसुख मंडाविया
रेमडेसिविर का उत्पादन करने वाले संयंत्रों की संख्या भी तीन गुना बढ़ी
केंद्रीय रसायन और उर्वरक राज्य मंत्री मनसुख मंडाविया ने आज कहा कि देश में रेमडेसिविर का उत्पादन तेज गति से बढ़ाया जा रहा है। उन्होंने कहा कि सिर्फ कुछ ही दिनों में भारत ने रेमडेसिविर की तीन गुना उत्पादन क्षमता हासिल कर ली है और हम जल्द ही बढ़ती हुई मांग को पूरा कर पाएंगे।
12 अप्रैल, 2021 को उत्पादन क्षमता 37 लाख थी जो चार मई, 2021 को बढ़कर 1.05 करोड़ हो गयी।
श्री मंडाविया ने बताया कि बढ़ती मांग को देखते हुए रेमडेसिविर का उत्पादन करने वाले संयंत्रों की संख्या भी 20  से बढ़कर 57  हो गयी।
केंद्रीय मंत्री ने कहा कि प्रधानमंत्री श्री नरेन्द्र मोदी के नेतृत्व में सरकार कोरोना से लड़ने के लिएअथक प्रयास कर रही है।
एमजी/एएम/पीके/डीसी
(
नागरिक उड्डयन मंत्रालय
हैदराबाद मेंविंग्स इंडिया 2020 प्रारंभ; 100 से अधिक कंपनियों की प्रदर्शनी और 20 से अधिक राज्यों की भागीदारी
उड़ान योजना के अंतर्गत 48 नए हवाई अड्डे संचालित; अगले पांच वर्षों में 100 हवाई अड्डे तैयार होंगे
क्षेत्रीय कनेक्टीविटी योजना के अंतर्गत उड़ान 4.0+ और भारतीय विमानन क्षेत्र के बदलते स्वरूप पर नॉलेज पेपर जारी
नागर विमानन और एयरोस्पेसकी द्विवार्षिक प्रदर्शनी विंग्स इंडिया 2020 आज हैदराबाद के बेगमपेट हवाई अड्डे पर प्रारंभ हुआ। यह प्रदर्शनी नागर विमानन मंत्रालय द्वारा भारतीय विमान पत्तन प्राधिकरण और भारतीय वाणिज्य और उद्योग मंडल  के सहयोग से आयोजित की गई है। इस प्रदर्शनी में 100 से अधिक कंपनियां, 20 से अधिक राज्य और 500 से अधिक प्रतिनिधि भाग ले रहे हैं।
विंग्स इंडिया 2020 का उद्घाटन तेलंगाना सरकार के वाणिज्य और उद्योग, आईटी इलेक्ट्रॉनिक्स और संचार तथा पालिका प्रशासन और शहरी विकास मंत्री श्री के. टी. रामा राव, पुड्डुचेरी के स्वास्थ्य एवं पर्यटन मंत्रीश्री मल्लादी कृष्णा राव, नागर विमानन मंत्रालय की संयुक्त सचिव श्रीमती उषा पाधी, विमानपत्तन प्राधिकरण के अध्यक्ष श्री अरविंद सिंह, फिक्की की अध्यक्षडॉ. संगीता रेड्डी तथा श्री आनंद सटेंली ने किया। विंग्स इंडिया 2020 का विषय ‘सभी के लिए उड़ान’ है।
श्रीमती उषा पाधी ने कहा कि भारत विमानन क्षेत्र के विकास का केन्द्र बनने के लिए तैयार है। उन्होंने कहा कि विमानन क्षेत्र किसी भी विकासशील देश के लिए अत्यंत महत्वपूर्ण है और नागर विमानन क्षेत्र के प्रत्येक व्यक्ति को समन्वय के साथ काम करना है ताकि सुरक्षा सुनिश्चित हो सके।
विमानपत्तन प्राधिकरण के अध्यक्ष श्री अरविंद सिंह ने कहा कि भारत के हवाई अड्डों का तेजी से विकास होने से भारत में व्यापार और पर्यटन के अवसर को प्रोत्साहन मिलेगा।
फिक्की की अध्यक्ष डॉ. संगिता रेड्डी ने कहा कि यह प्रदर्शनी छोटे तौर पर आयोजित की जा रही है और लोगों की सक्रिनिंग की जा रही है।
इस अवसर पर उड़ान 4.0+क्षेत्रीय कनेक्टिविटी योजना के अंतर्गत विमानन क्षेत्र के बदलते स्वरूप से नॉलेज पेपर जारी किया गया है।
सूक्ष्म, लघु एवं मध्यम उद्यम मंत्रालय
कच्छ के सफेद रण में आयोजित शानदार 'खादी फैशन शो' ने दर्शकों को मंत्रमुग्ध किया
प्रधानमंत्री श्री नरेन्द्र मोदी के 'राष्ट्र के लिए खादी' और 'फैशन के लिए खादी' की सोच को साकार करने की दिशा में एक कदम आगे बढ़ाते हुए खादी और ग्रामोद्योग आयोग  ने 29 जनवरी, 2023 को 'कच्छ के रण' में साल्ट-पैन  की सफेद जमीन पर एक रोमांचक मेगा 'खादी फैशन शो' का आयोजन किया गया। कच्छ के रण में आयोजित यह मेगा कार्यक्रम केवीआईसी का इस तरह का पहला आयोजन था। इसका उद्देश्य खादी को देश-विदेश के बाजार में युवाओं के बीच लोकप्रिय बनाना और सांस्कृतिक विरासत व कला को बढ़ावा देना था। इसका आयोजन केवीआईसी के 'खादी के लिए उत्कृष्टता केंद्र' के प्रयासों से किया गया था। इस केंद्र का उद्देश्य खादी के नए आयाम स्थापित करना, खादी वस्त्र-परिधान के उत्कृष्ट डिजाइन को और अधिक बढ़ावा देना, खादी फैशन के प्रचार के लिए सहायक उपकरण को प्रोत्साहन देना और पूरे विश्व में खादी को एक ब्रांड के रूप में बढ़ावा देना है। गुजरात के गांधीनगर स्थित निफ्ट के छात्रों ने इस खादी फैशन कार्यक्रम में फैशन कैटवॉक करके इस आयोजन को और अधिक मनमोहन बनाया।
इस अवसर पर केवीआईसी के अध्यक्ष श्री मनोज कुमार ने बताया कि आयोग ने पहली बार 'कच्छ के रण' में इस तरह का एक रोमांचक खादी मेगा फैशन शो आयोजित किया है। उन्होंने आगे कहा कि यह 'खादी' के ब्रांड प्रचार का माध्यम बनेगा और खादी प्रेमियों के बीच नए डिजाइनों का प्रचार-प्रसार करेगा। इसके अलावा यह विकसित भारत के संकल्पों को पूरा करने के लिए प्रधानमंत्री श्री नरेन्द्र मोदी के प्रयासों में प्रेरणा स्रोत बनेगा और 'आत्मनिर्भर भारत' की सोच को आगे बढ़ाएगा। इस रण शो को देखने के लिए बड़ी संख्या में पर्यटक उपस्थित थे। इस अवसर पर लोकगायक श्री बोरेलाल ने स्थानीय लोगों के बीच प्रसिद्ध लोकगीतों को प्रस्तुत किया, जिसने लोगों को मंत्रमुग्ध कर दिया।
नागरिक उड्डयन मंत्रालय
डिजी यात्रा के अंतर्गत यात्रियों का डाटा उनके अपने डिवाइस में संकलित होता है न कि केंद्रीकृत स्टोरेज में
डिजी यात्रा चेहरे की पहचान वाली प्रौद्योगिकी का उपयोग करते हुए बायोमेट्रिक बोर्डिंग प्रणाली से संबंधित नागर विमानन मंत्रालय की एक विशेष पहल है
डिजी यात्रा के अंतर्गत यात्रियों के डाटा को उनके अपने डिवाइस द्वारा संग्रहीत किया जाता है। यह केंद्रीकृत स्टोरेज में डिजी यात्रा प्रक्रिया के दौरान स्टोर नहीं होता है। यात्रियों की व्यक्तिगत रूप से पहचान योग्य सूचना  डाटा का कोई केंद्रीकृत संग्रह नहीं होता है। सभी यात्रियों से संबंधित जानकारी को इंक्रिप्टेड करके उनके स्मार्टफोन के वॉलेट में संरक्षित कर दिया जाता है। यह केवल यात्री और यात्रा से जुड़े हुए हवाई अड्डे के बीच ही साझा होता है, जहां पर यात्री की डिजी यात्रा पहचान को मान्य करने की आवश्यकता पड़ती है। हवाई उड़ान के प्रस्थान के 24 घंटे के भीतर ही हवाईअड्डे के प्रणालीगत ढांचे से यात्री के डाटा को मिटा दिया जाता है। वास्तव में जानकारी एवं आंकड़ों को यात्रियों द्वारा केवल मूल हवाई अड्डे तक ही सीधे साझा किया जाता है और ऐसा तभी होता है जब वे यात्रा करते हैं।
इंक्रिप्टेड होने के बाद से यात्री डाटा का उपयोग किसी अन्य संस्था द्वारा नहीं किया जा सकता है। यह प्रक्रिया स्वैच्छिक है। इससे यात्रियों को सहज, समस्या रहित और स्वास्थ्य के जोखिम से मुक्त यात्रा की सुविधा प्रदान की जाती है।
नागर विमानन और इस्पात मंत्री श्री ज्योतिरादित्य एम. सिंधिया ने 15 मार्च 2023 को एक ट्विटर उपयोगकर्ता को जवाब देते हुए ट्वीट किया है कि यात्रियों की व्यक्तिगत जानकारी का डाटा किसी भी केंद्रीकृत संग्रह या डिजी यात्रा फाउंडेशन द्वारा स्टोर नहीं किया जाता है। किसी भी तरह का डाटा विमान यात्री के अपने फोन के डिजी यात्रा के सुरक्षित वॉलेट में ही संग्रहीत होता है। निश्चिंत रहें, कोई भी जानकारी कहीं और एकत्र या संकलित नहीं की जा रही है।
डिजी यात्रा चेहरे की पहचान वाली प्रौद्योगिकी का उपयोग कर बायोमेट्रिक बोर्डिंग प्रणाली से संबंधित नागर विमानन मंत्रालय की एक विशेष पहल है। इसका प्रयोजन हवाईअड्डों पर यात्रियों को सहज और परेशानी मुक्त यात्रा का अनुभव प्रदान करना है। डिजी यात्रा का मुख्य उद्देश्य कई जांच बिंदुओं पर टिकट तथा पहचान के सत्यापन की आवश्यकता को समाप्त करना है। इसके अतिरिक्त डिजी यात्रा का लक्ष्य डिजिटल ढांचे का उपयोग करते हुए मौजूदा बुनियादी ढांचे के माध्यम से निर्धारित अवधि में किये गए बेहतर गणन कार्य से प्राप्त हुए यात्री अनुभव को और बेहतर बनाना है।
वित्त मंत्रालय
केन्द्रीय प्रत्यक्ष कर बोर्ड  ने वित्तीय वर्ष 2022-23 की दूसरी तिमाही के लिए फॉर्म 26क्यू में टीडीएस विवरण दाखिल करने की नियत तिथि बढ़ाई
संशोधित एवं अद्यतन फॉर्म 26क्यू में टीडीएस विवरण दाखिल करने में आ रही कठिनाइयों को ध्यान में रखते हुए, केन्द्रीय प्रत्यक्ष कर बोर्ड  ने वित्तीय वर्ष 2022-23 की दूसरी तिमाही के लिए फॉर्म 26क्यू दाखिल करने की नियत तिथि 31 अक्टूबर, 2022 से बढ़ाकर 30 नवंबर, 2022 कर दी है।
सीबीडीटी परिपत्र संख्या 21/2022 एफ.सं. 275/25/2022-आईटी  दिनांक 27 अक्टूबर 2022 में जारी किया गया। उक्त परिपत्र www.incometaxindia.gov.in पर उपलब्ध है।
गृह मंत्रालय
राज्य आपदा मोचन निधि के तहत पश्चिम बंगाल एवं ओडिशा राज्यों के चक्रवात प्रभावित हिस्सों के लिए 2019-2020 के दौरान क्रमश: 414.90 करोड़ रूपये और 552 करोड़ रूपये जारी किए गए
पत्र सूचना कार्यालय की प्रेस विज्ञप्ति आईडी : 1594670, दिनांक 3 दिसम्बर, 2019 के, शीर्षक – ‘केन्द्र सरकार ने राज्य आपदा मोचन निधि  के तहत पश्चिम बंगाल एवं ओडिशा राज्यों के चक्रवात बुलबुल से प्रभावित हिस्सों के लिए क्रमश: 414.90 करोड़ रूपये और 552 करोड़ रूपये जारी किए’ में गलती से जारी किए गए धन को चक्रवात बुलबुल से जोड़ दिया गया था।
स्पष्ट किया जाता है कि चक्रवात सहित प्राकृतिक आपदाओं के लिए राहत व्यय को पूरा करने के लिए राज्यों को उनकी एसडीआरएफ में अग्रिम तौर पर धनराशि उपलब्ध कराई जाती है। एसडीआरएफ के तहत पश्चिम बंगाल एवं ओडिशा राज्यों के चक्रवात प्रभावित क्षेत्रों के लिए 2019-20 के दौरान क्रमश: 414.90 करोड़ रूपये और 552 करोड़ रूपये जारी किए गए हैं।
प्रधानमंत्री कार्यालय
हमारे किसानों के जीवन में दीर्घकालिक बदलाव लाने के हमारे विविध प्रयासों का हिस्सा है नैनो यूरिया: प्रधानमंत्री
प्रधानमंत्री श्री नरेन्द्र मोदी ने भारतीय किसानों के जीवन में दीर्घकालिक सकारात्मक बदलाव लाने में नैनो यूरिया के लाभों की प्रशंसा की है।
केंद्रीय कृषि और किसान कल्याण राज्य मंत्री सुश्री शोभा करंदलाजे के एक ट्वीट को साझा करते हुए प्रधानमंत्री ने ट्वीट किया;
“यह हमारे किसानों के जीवन में दीर्घकालिक बदलाव लाने के हमारे विविध प्रयासों का हिस्सा है।”
रक्षा मंत्रालय
रक्षा मंत्री ने अपने इजरायली समकक्ष के साथ टेलीफोन पर बातचीत की, 'आत्मनिर्भर भारत' के तहत स्वदेशी रक्षा विनिर्माण के लिए सरकार की प्राथमिकता को रेखांकित किया
श्री राजनाथ सिंह ने संयुक्त उद्यमों में अपने निवेश को बढ़ाने और विशेष रूप से उन्नत प्रौद्योगिकियों में सहभागिता के लिए क्षेत्रों की पहचान करने के लिए इजरायल के उद्योगों को आमंत्रित किया
रक्षा मंत्री श्री राजनाथ सिंह ने 3 मार्च, 2022 को अपने इजरायली समकक्ष श्री योव गैलेंट के साथ टेलीफोन पर बातचीत की। दोनों मंत्रियों के बीच यह पहली बातचीत थी। उन्होंने इजरायल के रक्षा मंत्री के रूप में नियुक्त होने पर श्री गैलेंट को बधाई दी।
श्री राजनाथ सिंह ने 'आत्मनिर्भर भारत' के तहत रक्षा उपकरणों के स्वदेशीकरण और घरेलू विनिर्माण के लिए सरकार की प्राथमिकता को रेखांकित किया। उन्होंने भारत में एक जीवंत और विश्व स्तरीय रक्षा विनिर्माण इकोसिस्टम को आगे बढ़ाने को लेकर इजरायली उद्योगों के सहयोग पर आभार व्यक्त किया। इसके अलावा रक्षा मंत्री ने विशेष रूप से उन्नत प्रौद्योगिकियों में सहभागिता के लिए क्षेत्रों की पहचान करने के उद्देश्य से भारतीय कंपनियों के साथ संयुक्त उद्यमों में अपने निवेश को बढ़ाने को लेकर इजरायल के उद्योगों को आमंत्रित किया। उन्होंने हाल ही में संपन्न हुए एयरो इंडिया- 2023 के दौरान भारतीय और इजरायली कंपनियों के बीच कुछ महत्वपूर्ण समझौता ज्ञापनों पर हस्ताक्षर किए जाने को लेकर अपनी प्रसन्नता व्यक्त की।
वहीं, इजरायल के रक्षा मंत्री ने इस क्षेत्र में भारत द्वारा निभाई गई सकारात्मक भूमिका को रेखांकित किया और दोनों देशों के बीच रणनीतिक साझेदारी को बढ़ाने में अपनी सरकार की गहरी रुचि से अवगत कराया। दोनों मंत्रियों ने पिछले साल अपनाए गए 'विजन स्टेटमेंट' के ढांचे के तहत द्विपक्षीय रक्षा संबंधों को और अधिक मजबूत करने को लेकर अपनी प्रतिबद्धता को दोहराया।
कोयला मंत्रालय
मंत्री श्री रावसाहेब पाटिल दानवे ने कोयला क्षेत्र से उत्पादन बढ़ाने और आयात कम करने का अनुरोध किया
आजादी का अमृत महोत्सव के तहत कोयला मंत्रालय के प्रतिष्ठित सप्ताह समारोह का उद्घाटन किया गया
कोयला, खान और संसदीय कार्य राज्य मंत्री श्री रावसाहेब पाटिल दानवे ने आज नई दिल्ली में कोयला मंत्रालय के आजादी का अमृत महोत्सव समारोह के प्रतिष्ठित  सप्ताह का उद्घाटन किया। इस समारोह में केंद्रीय मंत्री वर्चुअल माध्यम से शामिल हुए। इस अवसर पर उन्होंने कहा कि हमारे राष्ट्र के स्वतंत्रता संग्राम के दौरान पुरुषों, महिलाओं और युवाओं के किए गए महान योगदानों को आने वाली पीढ़ियां संजोने का काम करेंगी। श्री दानवे ने कोयला क्षेत्र से ऊर्जा क्षेत्र व आत्मनिर्भर भारत में और अधिक योगदान देने का अनुरोध किया।
इस समारोह में मंत्री श्री रावसाहेब पाटिल दानवे ने कोयला क्षेत्र से उत्पादन को और अधिक बढ़ाने का आह्वान किया, जिससे आयात को कम किया जा सके व राष्ट्र की ऊर्जा सुरक्षा को बढ़ाया जा सके। मंत्री ने कोयला क्षेत्र के सार्वजनिक उपक्रमों  द्वारा अपनी सामाजिक जिम्मेदारी को पूरा करने की जरूरत को रेखांकित किया। मंत्री ने आगे कहा कि पर्यावरण और कोयला खदानों के आसपास रहने वाले लोगों की सुरक्षा के लिए सतत खनन सुनिश्चित करने की जरूरत है।
कोयला मंत्रालय के सचिव डॉ. अनिल कुमार जैन ने इस समारोह में गणमान्य व्यक्तियों का स्वागत किया। उन्होंने कहा कि कोयला मंत्रालय राष्ट्र की ऊर्जा जरूरतों को पूरा करने में एक महत्वपूर्ण भूमिका निभा रहा है। सचिव ने आगे कहा नए अंतरराष्ट्रीय घटनाक्रमों के कारण वैश्विक स्तर पर कोयले सहित ईंधन की कीमतें बढ़ रही हैं। उन्होंने कहा कि अब तक कोल इंडिया लिमिटेड  विद्युत क्षेत्र की जरूरत के एक बड़े हिस्से को पूरा कर रही है। डॉ. जैन ने कहा कोकिंग कोयले के उत्पादन के लिए और अधिक अन्वेषण की जरूरत है, जिससे इसके आयात को और कम किया जा सके।
इस समारोह के तहत मंत्रालय द्वारा स्मरणीय कार्यक्रमों व गतिविधियों की एक श्रृंखला शुरू की जाएगी, जो कोयला क्षेत्र में भारत की सर्वश्रेष्ठ उपलब्धियों का प्रदर्शन करेगी और भविष्य के लिए रोडमैप भी तैयार करेगी। इस समारोह में सतत खनन, कार्बन फुटप्रिंट  में कमी व कार्बन तटस्थता को लक्षित करने, कुशल खनन परिचालनों के जरिए आयात प्रतिस्थापन, खनन क्षेत्रों में स्थानीय समुदायों/ग्रामीण जनसंख्या की सामाजिक-आर्थिक स्थितियों पर सकारात्मक प्रभाव उत्पन्न करने और अत्याधुनिक स्वच्छ कोयला तकनीकों की खोज जैसे कि कोयले से कोल बेड मिथेन व हाइड्रोजन से संबंधित पहल व उपलब्धियों को रेखांकित किया जाएगा।
इस प्रतिष्ठित सप्ताह समारोह में कोयला व इससे संबद्ध क्षेत्रों पर प्रसिद्ध व्यक्तियों के बीच वार्ता, सतत खनन पर सीआईएल और एनएलसीआईएल की लघु फिल्मों की स्क्रीनिंग, जनहित से जुड़ी पहल और रक्तदान शिविर कुछ मुख्य आकर्षण हैं।
डॉ. आंबेडकर इंटरनेशनल सेंटर में आयोजित इस समारोह में कोयला मंत्रालय के अतिरिक्त सचिव- श्री विनोद कुमार तिवारी व श्री एम. नागराजू और अन्य वरिष्ठ पदाधिकारियों ने हिस्सा लिया।